13. ΝΟΜΟΣ 4370 της 25 Ιαν./10 Φεβρ. 1930 Περί κυρώσεως της μεταξύ Ελλάδος και Ισλανδίας συμβάσεως εμπορίου και ναυτιλίας. Άρθρ.3.-Όσον αφορά την ναυτιλίαν, ο όρος του μάλλον ευνοουμένου Κράτους θα εφαρμόζηται ιδία επί των τελών πάσης φύσεως, ως και επί της προσεγγίσεως πλοίων προς φόρτωσιν εμπορευμάτων και επί απασών των διατυπώσεων των αφορωσών τα πλοία και τα πληρώματα αυτών. Η εθνικότης των πλοίων εκατέρωθεν θα αναγνωρίζηται επί τη βάσει των εγγράφων και πιστοποιητικών των εκδιδομένων προς τούτο υπό των αρμοδίων Αρχών εκατέρου των συμβαλλομένων Κρατών, συμφώνως τοις νόμοις και κανονισμοίς εκάστης χώρας. Τα πιστοποιητικά καταμετρήσεως τα εκδοθέντα υπό του ενός των Υψηλών συμβαλλομένων Μερών θα ώσιν αποδεκτά υπό του ετέρου, συμφώνως τη δηλώσει της 18/30 Νοεμ. 1895. Τα υπό του ενός των συμβαλλομένων εκδεδομένα πιστοποιητικά ναυσιπλοΐας θα αναγνωρίζωνται επίσης υπό του ετέρου Μέρους. 